Ir-raġel ta' 60 sena kien akkużat b’sewqan perikoluż u li kkaġuna l-mewt tat-tfajla Il-Qorti illiberat minn kull akkuża lir-raġel ta' 40 sena mill-Pieta’ li kien akkużat b’sewqan perikoluż u li kkaġuna l-mewt tat-tfajla ta’ 15-il sena. L-inċident immur lura għall-21 ta’ Settembru 2013 meta r-raġel kien qed isuq il-vettura tiegħu fil-Birgu fejn hemmhekk tajjar lil Sara Farrugia ta’ 15-il sena u ħuha ta' sitt snin. It-tfajla kienet titlef ħajjitha ftit jim wara kaġun tal-ġrieħi gravi li hi sofriet f’rasha u diversi partijiet oħra f’ġisimha. Min-naħa l-oħra, it-tifel sofra biss ġrieħi ħfief. Fis-sentenza tagħha, il-Qorti sostniet li ma kien hemm l-ebda indikazzjoni li l-akkużat kien qed issuq b'mod perikoluż. Il-Qorti qalet ukoll li l-viżjoni tas-sewwieq kienet ostakolata minn bus shelter. Il-Maġistrat Audrey Demicoli ddikjarat li ma ġiet ippruvata l-ebda negliġenza jew ksur tar-regolamenti tat-traffiku min-naħa tas-sewwieq, filwaqt li min-naħa l-oħra, il-vittmi żgħażagħ ma kinux qasmu t-triq mill-post adegwat u apparti minn hekk għamlu dan mingħajr avviż. Għalhekk, ir-raġel kien illiberat minn kull akkuża. Għalih dehru l-Avukati Veronique Dalli, Franco Debono, Andrew Saliba u Amadeus Cachia.